**Jūrmalas domes**

**jaunatnes lietu konsultatīvās komisijas**

**SĒDES PROTOKOLS**

# **2024. gada 17. decembrī Nr. 4.1.1.-10/24/4**

Otrdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:00**

**Sēdi vada:**

Komisijas priekšsēdētāja vietniece Linda Pūdāne

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

|  |
| --- |
| Estere Felicita Žukovska, Ivita Salmane, Irēna Kausiniece, Zanda Riteniece, Evija Majore, Estere Paula Priedīte (aizvieto E.Bērziņu) |

**Sēdē piedalās komisijas locekļi:**

|  |
| --- |
| Jānis Rāfelds, Rita Orlova, Jeļena Lazda, Edīte Kalniņa, Valdis Garoza, Jekaterina Milberga, Agnese Miltiņa, Ingrīda Misūna |

**Sēdē nepiedalās komisijas locekļi:**

**Sēdē piedalās:**

|  |
| --- |
| Estere Adiene, Līna Siliņa, Sandra Elizabete Damberga |

#

**Darba kārtība:**

1. Gada atskats jaunatnes jomā Jūrmalā;
2. Jūrmalas valstspilsētas Pumpuru vidusskolas un skolēnu pašpārvalžu līderu grupas priekšlikums par budžetu Jūrmalas skolēnu pašpārvaldēm;
3. Jūrmalas Jauniešu domes gada atskats.

**Linda Pūdāne** uzrunā klātesošos un iepazīstina ar darba kārtību.

1. **Gada atskats jaunatnes jomā Jūrmalā**

**Linda Pūdāne** pastāsta, ko JIC paveica 2024. gadā – jaunumi, paveiktie darbi un izaicinājumi.

1. **Jūrmalas valstspilsētas Pumpuru vidusskolas un skolēnu pašpārvalžu līderu grupas priekšlikums par pašpārvaldes budžetu**

**Estere Adiene** un **Līna Siliņa** prezentē priekšlikumu par pašpārvaldes budžetu.

*Komentāri:*

**Irēna Kausiniece:** “Kad jums dod kādus līdzekļus no skolas budžeta, tas ir noteikta kodā un no tā var paņemt tikai mācību līdzekļiem un no tā nevar paņemt naudu un rīkot jauniešu pasākumus. Es varētu piekrist, ka ir vajadzīgi kādi līdzekļi, lai pašpārvaldes būtu zināšanas un varbūt šis būtu realizējams caur JIC apmācībām, kur piedalās jauniešu aktīvisti un pieaicināti eksperti. Skolām šogad ir nokavēts, jo ir jau apstiprināti budžeti uz nākamo gadu. Šo budžetu var plānot likt nākamgad un noteikti tam būtu kāds budžeta kods. Par to kodu jūs varētu rakstīt atskaiti direktoram un viņš varētu pievienot pie budžeta izpildes. Es domāju, ka 100-150 EUR semestrī var atvēlēt un šis palīdzētu mācību procesam.”

**Linda Pūdāne**: “Vai jūs esat vērsušās pie skolas vadības ar šo jautājumu?”

**Līna Siliņa:** “Jā, ieteica vērsties pie jums.”

**Irēna Kausiniece**: “Jums ir skolotāja Laura, kura ir ļoti atsaucīga un palīdzētu jums visur. Nebaidieties uzņēmējiem prasīt arī balviņas un viņi atsauksies.”

**Zanda Riteniece: “**Tas nozīme, ka visas skolas raksta uzņēmējiem, ka ir pasākums un vai nevar atbalstīt un tā katru mēnesi?”

**Irēna Kausiniece: “**Katrai skolai ir jāpadomā kam rakstīt.”

**Zanda Riteniece:** “Vai nav tā, ka vienam un tā pašam uzņēmumam raksta visu laiku.”

**Estere Adiene:** “Tas notiek ar Vaivaru picēriju, kura regulāri sponsorē vairākas skolas dažādos pasākumos.”

**Irēna Kausiniece:** “Nav jākautrējas rakstīt un prasīt skolas labā. Ne vienmēr pietiks ar to nelielo naudu, ja tāda būs piešķirta.”

**Estere Paula Priedīte**: “Nākamgad būs digitālais projekts, kur jūs savā starpā varētu vienoties par iesaistīšanos, varēs attīstīt savas organizatoriskās prasmes. Runājot par budžetu, varat iet pie savas skolas vadības, lai viņi iekļautu šo naudu nākamā gada plānos.”

**Zanda Riteniece:** “Var arī izskatīt budžetu gada vidū, varbūt kaut kas mainīsies.”

**Irēna Kausiniece**: “Es palūgšu Izglītības pārvaldes vadītājam nākošajā sanāksmē pārrunāt ar skolas direktoriem par jauniešu vēlmēm. Jūnijā var būt budžeta grozījumi, tāpēc, ja būs nauda, tā varētu būt septembrī. Nākamajā gadā jau septembrī neaizmirstiet pacelt šo jautājumu. Jūs esat malaces, ka pacēlāt šo jautājumu.”

**Linda Pūdāne:** “Mums ir arī finansēšanas iespējas, ko piedāvājam. Piemēram, iniciatīvu projekti varētu būt arī jūsu gada aktivitāšu plāns. Tas ir viens veids, kā varat iesaistīties. Jūs uzrakstiet aktivitātes, pamatojiet, kur un cik jums naudas ir nepieciešams. Iniciatīvu projekts var nebūt tikai viens pasākums, tie var būt vairāki. Šogad bija projekts rakstīšanas klubiņš, kur tikšanās bija ik pēc dažām nedēļām - daļu no vajadzībām nopirka projekta sākumā un beigās atlikušo. Ir arī apstiprināts, ka mēs paceļam summu līdz 500 EUR vienam projektam un minimāla summa ir 100 EUR. Paliek vismaz 8 projekti, ko apstiprina. Iespējas krietni vairāk. Varam palīdzēt pie vēršanās pie vadības, iesaku jums arī sagatavot vēl detalizētāk, kur un kam tieši jūs tērēsiet. Varat sastādīt tādu aktivitāšu un budžeta plānu kā jauniešu projektu pieteikumā. Tā arī pamatotāk un nopietnāk arī tiks uztverts. Izvērtējiet arī sadarbību ar sponsoriem, to, kā viņam gribētos jūs atbalstīt.”

**Sandra Aleksandra Lode:** “Vēl viena finansēšanas iespēja ir projekts “Kontakts”, kur ir 1200 EUR. Jūs rakstāt projektu, kas ir vērsts uz pašpārvaldes darbu. Pieteikšanās ir februārī, tad ir mācības un pēc tam projekta rakstīšana. Īstenošana ir laikā no septembra līdz decembrim.”

**Linda Pūdāne:** “Varat arī aicināt Sandru, jo viņa koordinē šo projektu un var pastāstīt kādas nianses.”

**Estere Adiene:** “Mums arī notiek daudz spontānu pasākumu, tāpēc šim arī būtu domāts pašpārvaldes budžets.”

**Ivita Salmane**: “Nebaidāties prasīt uzņēmējiem, par to es varētu ieminēties Uzņēmēju konsultatīvajā padomē. Varat arī paprasīt LIAA biznesa inkubatoram. JIC arī ir gada balva, tur varētu piesaistīt varbūt uzņēmējus.”

**Linda Pūdāne**: “Mums ir Gada balvas nominācija uzņēmējdarbībā, tur varētu viņus piesaistīt.”

**Zanda Riteniece: “**Tikai ir jāpalasa nolikumos, vai tā varētu. Lai citiem uzņēmējiem nerastos jautājums, kāpēc citus uzaicināja, bet viņus nē.”

**Estere Paula Priedīte**: “Piesaistot sponsorus, piedomājiet arī pie portfolio, kur arī paradāt, ko jūs varētu izdarīt, piemēram, safilmēt video ar viņu logo.”

1. **Jūrmalas Jauniešu domes gada atskats**

**Estere Felicita Žukovska** un **Sandra Elizabete Damberga** prezentē Jūrmalas Jauniešu domes atskats par 2024. gadu.

*Komentāri:*

**Linda Pūdāne:** “Prieks sadarboties. Neskatoties uz to, ka jums arī notika kolektīva iekšēji konflikti, jūs turpiniet darboties un mācieties no pieredzes. Paldies, ka esat daudz dalījušies ar savu darbību ar citiem. Skatoties uz gadu var redzēt, ka visi plāni ir īstenoti.”

**Irēna Kausiniece**: “Paldies par jūsu darbu. Jūs pārstāvat jauniešus un atbalstāt iniciatīvas, jūs esat tie, kuri palīdz jauniešiem sevi atvērt. Vienmēr slavēju JIC un JJD un mūsu jaunieši kļūst aktīvāki un ieinteresētāki arī tajā, ko darīs tālāk.”

**Zanda Riteniece: “**Paldies! Man liekas, ka tieši jauniešu auditorija ir visgrūtākā, ar kuru strādāt un saprast, bet jūs esat malači. Tā arī turpināt.”

*Nobeigums*

**Linda Pūdāne** noslēdz sēdi.

Sēde noslēgta plkst. 16.30

Sēdi vadīja L. Pūdāne

Sēdi protokolēja S.A. Lode

2024.gada 17. decembrī